《圜丘　肇祀也 其一》
明代·王慎中

天阊直夜启，大辂下嶕峣。繁星灿芝盖，剑佩一何炤。

前旌龙虎会，后御鸾凤交。城人渊伐鼓，砰鍧殷镛鼗。

珠黄熉紫幄，玉英流长旓。玄冥承灵跸，百祇欣来朝。

川后供明水，壁垒司庭燎。圜坛槩上当，泰乙光招摇。

百辟会有绎，芾舄萃门皋。穆穆天子德，钦钦肇明郊。

礼成百代始，律动三辰昭。云亭陋前观，虞柴兹晨绍。

作者简介：王慎中 (1509年10月10日—1559年8月19日[1] ），字道思，早年因读书于清源山中峰遵岩，号遵岩居士，后号南江。因家庭排行第二，又称王仲子，晋江（今属福建）人。明代诗人、散文家，嘉靖八才子之首，为明朝反复古风的代表人物之一。